Абай атындағы Қазақ ұлттық педагогикалық университеті

Коммерциялық емес акционерлік қоғамының

Директорлар кеңесінің бетпе-бет отырысының

№ 1 ХАТТАМАСЫ

**Орналасқан жері:** «Абай атындағы ҚазҰПУ» КеАҚ (бұдан әрі –Қоғам) Қазақстан Республикасы, 050010, Алматы қ., Достық даңғылы, 13 үй.

**Отырысты өткізу орны:** отырыс ZOOM платформасын (сәйкестендіргіш 978 8641 9542, пароль 577834) және ZOOM қосымшасын пайдалана отырып, бейне конференц байланыс режимінде өтті.

**Отырысты өткізу күні мен уақыты:** «21» қаңтар 2021 жыл, 10 сағат 00 минут (Нұр-Сұлтан қ. уақыты бойынша).

**ҚАТЫСҚАНДАР:**

Директорлар Кеңесінің мүшелері:

1. Исимбаева Гульмира Истайбекқызы **– тәуелсіз директор;**
2. Аубакиров Ержан Бейсембекұлы;
3. Бейсембаев Ғани Бектайұлы;
4. Бекахметов Габит Қайратұлы;
5. Жылқыбаева Ляззат Ауесханқызы;
6. Испусинова Светлана Багитовна **– тәуелсіз директор;**
7. Мухаметкалиев Бахтияр Абайұлы **– тәуелсіз директор;**
8. Нарбекова Бану Мұқатайқызы;
9. Пристли Данкан **– тәуелсіз директор;**
10. Сагинтаева Аида Қыстаубайқызы;
11. Тойбаев Амангельды Сағынбайұлы;
12. Хартли Мэттью **– тәуелсіз директор;**
13. Яблонски Честер **– тәуелсіз директор.**

Басқарма Төрағасы – Ректор м.а. Балықбаев Такир Оспанұлы.

**Кворум:** 100%. Қазақстан Республикасының «Акционерлік қоғамдар туралы» Заңының 58-бабына және Қоғам Жарғысының 90-тармағына сәйкес, Директорлар кеңесінің отырысын өткізу үшін кворум сақталған, Директорлар кеңесіне отырыстың күн тәртібіндегі бір ғана мәселесі бойынша шешім қабылдауға өкілеттік беріледі.

Директорлар кеңесінің отырысын Жалғыз акционердің өкілі Директорлар кеңесінің мүшесі, ҚР Білім және ғылым министрлігі жоғары және жоғары оқу орнынан кейінгі білім департаментінің директорының орынбасары Нарбекова Бану Мұқатайқызы ашты.

«Абай атындағы Қазақ ұлттық педагогикалық университеті» КеАҚ Директорлар кеңесі басқару органы ретінде жалғыз акционер Қазақстан Республикасы Білім және ғылым министрінің 2020 жылғы 23 қыркүйектегі №408 бұйрығымен Директорлар кеңесі құрылды, сонымен қатар 29 желтоқсан 2020 ж. №554, 18 қаңтар 2021 ж. №21 және 20 қаңтар 2021 ж. №27 ҚР БҒМ министрінің бұйрықтарымен Директорлар кеңесінің құрамына өзгерістер мен толықтырулар еңгізілді. Аталған өзгертулер мен толықтырулар негізінде Қазақстан Республикасы Білім және ғылым министрінің вице-министрі Каринова Шолпан Таңатқызы «Абай атындағы Қазақ ұлттық педагогикалық университеті» КеАҚ Директорлар кеңесінің құрамынан шыққандығы туралы Б.М. Нарбекова атап кетті.

Директорлар кеңесінің мүшелері таныстырылды.

Директорлар кеңесінің бетпе-бет отырысының күн тәртібі жария етіліп, дауыс беруге қойылды.

КҮН ТӘРТІБІ:

1. «Абай атындағы Қазақ ұлттық педагогикалық университеті» КеАҚ Директорлар Кеңесінің Төрағасын сайлау.
2. «Абай атындағы Қазақ ұлттық педагогикалық университеті» КеАҚ Басқарма Төрағасы–Ректор қызметіне конкурс өткізу туралы шешім қабылдау және хабарландыру жариялау.

Директорлар кеңесі күн тәртібін қарастырып, **ШЕШІМ ҚАБЫЛДАДЫ:**

1. Күн тәртібін бекіту

Дауыс беру қорытындысы:

ҚОЛДАУШЫЛАР - 13 дауыс.

**ҚАРСЫ** – дауыс жоқ.

**ҚАЛЫС ҚАЛҒАНДАР** (ерекше пікір) - дауыс жоқ.

ШЕШІМ ҚАБЫЛДАНДЫ: 13 дауыспен.

1. Күн тәртібіндегі **бірінші мәселе бойынша,** Директорлар кеңесінің мүшесі Нарбекова Б.М. сөз сөйлеп, «Абай атындағы Қазақ ұлттық педагогикалық университеті» КеАҚ Директорлар кеңесінің Төрағасы болып Қазақстан Республикасының мемлекеттік және қоғам қайраткері, төртінші және бесінші шақырылған Қазақстан Республикасы Парламент Мәжілісінің депутаты, алтыншы шақырылған Парламент Мәжілісі Төрағасының орынбасары, тәуелсіз директор Исимбаева Гульмира Истайбекқызын сайлауды ұсынды.

Басқа ұсыныстар түскен жоқ.

Бұл мәселе дауыс беруге шығарылды.

Дауыс беру «Акционерлік қоғамдар туралы» ҚР Заңының 56-бабына және Қоғам Жарғысының 77-тармағына сәйкес docs.google.com сауалнама (дауыс беру) жүргізуге арналған құралдарды пайдалана отырып, жасырын режимде өтті.

Дауыс беру қорытындысы:

**ҚОЛДАУШЫЛАР** - 13 дауыс.

**ҚАРСЫ** – дауыс жоқ.

**ҚАЛЫС ҚАЛҒАНДАР** (ерекше пікір) – дауыс жоқ.

ШЕШІМ ҚАБЫЛДАНДЫ: 13 дауыспен.

Мәселені қарау қорытындысы бойынша Директорлар кеңесі **ШЕШІМ ҚАБЫЛДАДЫ:**

1. «Абай атындағы ҚазҰПУ» КеАҚ Директорлар кеңесінің Төрағасы болып Исимбаева Гульмира Истайбекқызы сайлансын.

Өз сөзінде Исимбаева Гульмира Истайбекқызы Жалғыз акционер – Қазақстан Республикасының Білім және ғылым министрлігіне, Директорлар кеңесінің мүшелеріне «Абай атындағы ҚазҰПУ» КеАҚ Директорлар кеңесінің Төрағасы қызметіне қолдап, сайлағандары үшін рақметін айтты. Төраға, 2021 жылдың 15 қаңтар күні Мемлекет Басшысы Қасым-Жомарт Тоқаев VII сайланған Парламенттің бірінші сессиясының ашылуында сөйлеген сөзінде Жеті басылымдықтың бірі ретінде Елбасы бастаған адами капиталды дамыту екендігін атап өтті. Сонымен қатар өнірлер арасында, әлеуметтік топтар арасында білім сапасының алшақтығын жою жөнінде нақты тапсырмаларды берді. Ол тапсырмаларды орындау, әсірессе білікті мұғалім дайындау мәселесіне тікелей қатысты. Сондықтан Директорлар кеңесі университет ұжымымен бірлесе отырып Елбасы Н.Ә. Назарбаевтың, Мемлекет Басшысы К.К. Тоқаевтың тапсырмаларын орындауда, университеттің әрі қарай дамуына өз үлесін қосады деп атап кетті.

Күн тәртібінің **екінші мәселесі бойынша** Директорлар кеңесінің Төрағасы Исимбаева Г.И. сөз сөйледі.

Директорлар кеңесі 2020 жылдың қазан айының 22 күні бекітілген **«Басқарма Төрағасы – Ректорын іріктеу және тағайындау және Басқарма мүшелерін сайлау тәртібіне»** сәйкес «Абай атындағы Қазақ ұлттық педагогикалық университеті» Басқарма Төрағасы–Ректор лауазымына конкурс жариялау тиіс екендігін және конкурс туралы хабарландыру 2021 жылдың 22 қаңтар күнінен кешіктірілмей бұқаралық ақпарат құралдарында жариялануын университет басшылығы қамтамасыз ету қажеттілігі туралы атап кетті.

Бұл мәселе дауыс беруге шығарылды.

ДАУЫС БЕРУ ҚОРЫТЫНДЫСЫ:

**ҚОЛДАУШЫЛАР** - 13 дауыс.

**ҚАРСЫ** – дауыс жоқ.

**ҚАЛЫС ҚАЛҒАНДАР** (ерекше пікір) –дауыс жоқ.

ШЕШІМ ҚАБЫЛДАНДЫ: 13 дауыспен.

Мәселені қарау қорытындысы бойынша Директорлар кеңесі төмендегідей **ШЕШІМ ҚАБЫЛДАДЫ:**

1. «Абай атындағы Қазақ ұлттық педагогикалық университеті» КеАҚ Басқарма Төрағасы-Ректор лауазымына конкурс жариялау туралы,
2. Конкурс туралы хабарландыруды 2021 жылдың 22 қаңтар күні бұқаралық ақпарат құралдарында жариялануын университет басшылығы қамтамасыз етсін.

Күн тәртібіндегі барлық мәселелер талқыланып және олар бойынша шешімдер қабылданғандықтан, Директорлар кеңесінің Төрағасы барлық қабылданған шешімдерді атап шығып, отырысты жабық деп жариялады.

**Отырыстың жабылу уақыты:** 10 сағат 20 минут

**Төраға Г. Исимбаева**

**Корпоративтік хатшы Б. Сапаров**